Potaka TamaMIHISPEAKER: I call on a senior Māori member to give a mihi.Hon TAMA POTAKA (Minister for Māori Crown Relations: Te Arawhiti): Karanga ki a Ranginui ki a Papatūānuku ihi wehi wana mana. Tūroa Royal mā ngā rironga kua karapinepine atu ki tua o Pōhutukawa ko te pō te kai-hari i te rā ko te mate te kai-hari i te oranga! Ahumairangi Tangi te Keo Whātaitai Te Whanganui a Tara me ōku ake o Taranaki Whānui me Ngāti Toarangatira whakatau mai. He hōnore he kororia ki te Atua maungarongo ki te whenua whakaaro pai ki ngā tāngata katoa. Kīngi Tiāre te Tuatoru Kīngi Tūheitia me ngā punua kīngi me ngā kuao kuīni katoa o Aotearoa ruahine ruanuku rangatakapū rangatahi mā e oati ana au ki te nuku me te whenua. Kei te Tiriti o Waitangi kei te Magna Carta kei te Bill of Rights me te Whakapuakitanga Whānui o Ngā Mana o te Tangata ngā pou tuhinga me ngā pou tikanga o tō tātou whenua e kitea ana ngā ture Kāwanatanga o te wā nei hei āpōpō ko wai ka mōhio ko wai ka hua. Heoi kia rarau atu tātou ki ngōna whakatakotoranga. Kei taku manu tātākī a Adrian taku manu tātākī a Gerry me te kāhui rere i hangā i tō kōhanga nāu tō tātou kōrero i whakamāunu atu i te ata nei kia ita mau tonu e te rangatira e te Māngai o te Whare Gerry. E rere ana te reo-ō-mihi me ngā takoha ki ngā manu tautoko arā ngā āpiha hāpai-ō o te Whare Miere o te Whare Pāremata nei me ōna whare katoa. E ai ki te kōrero mā mua ka kite a muri mā muri ka ora a mua. Kei te Pirīmia Kiritopa e whakakahurangi nei i tō tātou Kāwanatanga e rere nei hei manu topatopa ki ēnei hāpori ki tō tātou ōhanga. Āna kua kōrero te motu ko koe a runga i te Whare nei hei manukura mō te motu nei. Kia ora e te Pirīmia hou!Ko tō tātou manu noho mātārae a Winitana hei tuarua mō te hawhe tuatahi—e mihi ana ki tō pakanga ki te pae o te kōrero me ta pāti a New Zealand First. Kei taku kāhu kōrako tararā matua a Shane me te amokura Casey koutou katoa hoki mai anō. Kātahi ko tō tātou manu kaewa a Rewi mō te hawhe tuarua. Kōwhai rawa a Remuera me Tāmaki i te pō haria mai te kahu pūkorokoro i Ōrākei i Remuera kia tae ki tō taunga māwhero i te rā. Heoi kia tūpato ko ngā pouākai o te āpōpō ētahi whakaaro hei kai. Kei te Pāti Kākāriki ki a Hēmi Marama koutou mō tō koutou rāngai nui a haere tēnā koutou me te pikau nei i ngā kaupapa taiao aha atu rā. Tamatha me Julie Anne i kānapanapa mai i Te Pane o te Motu tēnā mauria mai te kārikiuri kia tupu matomato te taiao. Kei te Rōpū Kākākura me tō koutou kākā tarahae a Kiritopa tō koutou kākā parakiwai a Carmel tēnā koutou e kāwai nei i ngā ringa rehe o te Kāwanatanga tawhito. Kei ōku ngutu kākā a Matua Willy Matua Rino Kelvin Peeni Willow Jean kia āta rere kata mai ki ahau e tūturi nei ki ō mahi. Ehara au i te tame heihei otirā he tangata pekapeka kē! Kei ōku ake o te Pāti Amokura Māori nei e taku Toroa nui Debbie me te Korimako a Rawiri koutou ko te tokowha tapu taku rau huia Tarsh hei huruhuru mō kōrua e kore rawa e wareware ngā take e kawe nei koutou ki te mura o te kōrero toutoua tātou i te ahi kā ki kore e mātao ēngari mā te ahi hoki ō tātou waewae e tahu! Ki ngā mema o te Pāti Kahurangi e rere mai i ngā pae maunga o tāwhiti purū o tata purū. Kawea mai te rau o te rere ngatahi kia kotahi atu tātou ki te arahi i te kāwanatanga ki te kōkiri i ngā take nunui roroa o te wā. Koinei te wā mō te rere a kārearea haunga ko te rere a pīpipi nei a korukoru nei. Mate ururoa mō Niu Tireni mō Aotearoa New Zealand mō ngā tāngata katoa. E taku manu hauora Shane manu pūtea a Nicola manu pihopa a Kiritopa kia manawa wera e hoa mā! Kia miere te kōrero. Kei ngā manu pōkai me ngā tamariki katoa a Tāne Māhuta a Hineahuone kia rarau atu tātou ki ngā kīanga a tōku koroua a Rangitākuku Metekingi! He ao anō āpōpō he Aotea! Utanga nui tātou ki te Manu Tāwhiorangi! Tēnā koutou tātou katoa. [Hearken the sky father hearken the earth mother I call upon our spiritual connections to bless us with vitality passion and awesomeness. I acknowledge Tūroa Royal and others dead who have gathered beyond Pōhutukuwa. Night brings day and death brings life those who have passed are released and set free. Tinakori Hill Mount Victoria the great harbour of Tara and my kinspeople from Taranaki and Ngāti Toarangatira I heed your welcome. Honour and glory to God peace on earth and goodwill to all humankind.King Charles in England King Tūheitia in Waikato little queens and little kings all of Aotearoa elders peers and youth I pledge allegiance for our fine country. The Treaty of Waitangi Magna Carta the New Zealand Bill of Rights Act and the Universal Declaration of Human Rights along with other constitutional documents and conventions underscore our constitution. Who knows what tomorrow brings? But today let's take root and gather to our constitutional arrangements in place. I acknowledge our previous Speaker Adrian and our new Speaker Gerry and those who have prepared your nest. You have launched our discussion this morning I implore you to preserve the protocols of our forebears.My acknowledgments stretch to those officials and teams who provide for our Parliament Beehive and related buildings. The proverb says Through the front you can see the back. Through the back the front will survive".Prime Minister Christopher who has turned the Government blue and swooped in to support communities and our economy. The country has spoken and you are our honoured leader. We acknowledge you Prime Minister. Our esteemed sentinel Winston is the Deputy Prime Minister for the first half. We greet your effort to battle for New Zealand First. To my harrier hawk and Dalmatian-Māori elder Shane and the sentry Casey all of you welcome back. Congratulations and acknowledgments to our revered trailblazer David as the Deputy Prime Minister for the second half. Remuera and Tāmaki have gone yellow overnight and you have returned to your pink perch in the daybreak. Bring the ancient mythical soaring bird of Ōrākei with you. However let's take care as some musings may attract significant attention from other future mythical birds.The Green Party James and Marama and your flying crew you have brought many environmental and other issues. I acknowledge Tamatha and Julie Anne who turned central Wellington green bring the dark green so that our environment can grow healthy. The Labour Party your expert orator Christopher and spearhead Carmel welcome back with the knowledge and skills of the former Government. My red-beaked speechmakers elder Willy Kelvin Peeni and Willow-Jean chuckle away like birds as I kneel in acknowledgment of your work. I am not a rooster; however I could be the Batman. To those of our Māori Party my albatross Debbie and the bellbird Rawiri along with your four wings and support crew my huia feather Tarsh we will not forget the critical needs facing people and which you have recently amplified ensure our indigenous fire continues yes but let's all be aware that our feet can get singed in flames if we do not take care. To those of the National Party who have flown from blue mountains near and far. Bring the focus on unity in leadership and address the massive economic and social issues of these times. This is a time to soar with the falcons and not squawk with the turkeys. We must be prepared to die like a thresher shark for New Zealand and all Kiwis. My health pigeon Shane fiscal feathered friend Nicola and the bishop bird Chris we will burn our hearts for the country. To all flocks and children of the forest lore parents Tāne Māhuta and Hineahuone check in with the words of our elder Rangitākuku Metekingi who said "Tomorrow is a new day and it will bring clarity". Load up like the Aotea waka and gather around the spiritual bird of peace.]Waiata—Te ArohaHon TAMA POTAKA: Kei taku Māngai e mihi ana. [Mr Speaker I thank you.]SPEAKER: The House will now wait for the summons to attend upon Her Excellency the Governor-General."